*68. számú előterjesztés*

a Tolna Megyei Területfejlesztési Koncepció véleményezése

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő-testület!**

A Tolna Megye Területfejlesztési Koncepciójának Társadalmi egyeztetési változatát (1.sz. melléklet) kapta meg az önkormányzat a Tolna Megyei Önkormányzat Közgyűlésének elnökétől.

A területi önkormányzatok számára 2020 második felétől kiemelt feladat a 2014-2020 közötti tervezési időszakhoz kapcsolódóan elfogadott, átfogó céljait tekintve 2030-ig érvényes területfejlesztési koncepció felülvizsgálata és aktualizálása, módosítása (elsődlegesen a 2020-ban lejáró részekre), valamint a 2020-ig érvényes területfejlesztési program megújításával a 2021-2027-es időszakra új területfejlesztési program kialakítása a rendelkezésre álló legfrissebb információk alapján. A területi tervek aktualizálása a 2021-2027 közötti uniós tervezési időszak fejlesztési dokumentumainak tervezését és (elsősorban a területi operatív program esetében) végrehajtását is támogatja.

A főépítésszel és a városrendezési tervének készítőjével is egyeztetésre került a kiadott dokumentáció.

Észrevételek és javaslatok megtételére van lehetőség a 2.sz. melléklet szerinti táblázat használatával. A Koncepciót áttanulmányozva településünket is érintő javaslatokat fogalmaztunk meg, amelyeket elfogadásra javaslunk, továbbá várunk további véleményeket, javaslatokat, amelyeket a muszak@bataszekph.hu email címre kérnénk elküldeni 2021.04.12. 10 óráig.

***H a t á r o z a t i j a v a s l a t :***

**A Tolna Megye Területfejlesztési Koncepciójának kiegészítésére**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

Tolna Megye Területfejlesztési Koncepciójának a határozat 1.sz. melléklete szerinti kiegészítésével egyetért.

*Határidő:* 2021. április 13.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül*: Tolna Megyei Önkormányzat

Bátaszéki KÖH városüz. iroda

 irattár